Rossiyada koronavirusga qarshi preparat ishlab chiqilgani rasman e`lon qilindi

Rossiyadagi kompaniyalarning birida koronavirusni davolashda ishlatiladigan preparat ishlab chiqildi. Bu haqda Rossiya Federasiyasi sog`liqni saqlash vazirining bayonotida e`lon qildi. Unga tayanib "RBK" xabar berdi.
Mixail Murashko, Rossiya Federasiyasi sog`liqni saqlash vaziri:
— Mahalliy kompaniyalardan biri xorijlik hamkasblarimiz tomonidan bir nechta davlatda test qilingan preparatni ishlab chiqdi. Bu to`liq Rossiya analogi. Klinik sinovlar uchun alohida partiya tayyor qilingan. Hukumat vakili yaqin 10-12 sutka ichida mutaxassislar klinik sinovlargacha bo`lgan tadqiqotlar xulosasini beriladi.
Vazir o`zi rahbarlik qilayotgan idoraning mamlakatda ayrim dorilar tanqisligi kuzatilishi mumkinligini taxmin qilgani, shu sababli Rossiyada 17 turdagi preparatlarga cheklovlar qo`yilganini bildirdi. Murashko ushbu dori vositalarini nazoratga olish lozimligini ta`kidlagan.
«Rossiya hududida qo`shimcha tarzda ro`yxatga olinmagan preparatlarni xorij mamlakatlaridan keltirish bo`yicha Hindiston bilan muzokaralar olib borildi», — degan sog`liqni saqlash vaziri. Murashko garchi RF dorilar kelishini taqiqlagan bo`lsa ham, Hindistondagi kompaniyalardan biri Rossiyaga yuk etkazib berishga tayyorligini bildirganini qayd etdi.
Avval "Rospotrebnadzor"ning markaziy ilmiy tadqiqotlar instituti direktorining maslahatchisi Viktor Maleev dunyoda koronavirusga qarshi birdek samarali ta`sir qiladigan preparat mavjud emasligini bildirgandi. U hozirda infeksiyani davolashda bir nechta preparatlardan iborat aralash uslublardan foydalanilayotganini aytib o`tgan.Ma`lumot o`rnida:
Rossiyada 13 aprel holatiga ko`ra koronavirus yuqtirib olganlar soni 18 ming nafardan oshgan, 148 nafar odam infeksiya oqibatida vafot etgan. Moskvaning o`zida kasallanganlar soni 11,5 ming nafardan oshgan, 82 nafar kishi COVID-19 yuqtirish oqibatida vafot etgan.